STM:n tutkimustoiminnan koordinaatiotyöryhmä

Asettaminen	
	Sosiaali- ja terveysministeriön talous- ja suunnitteluosasto on tänään asettanut STM:n tutkimustoiminnan koordinaatioryhmän.	

Toimikausi	
	1.4.2009 -   toistaiseksi,  työn tarkoituksenmukainen aikajänne on hallituskausi. Vuonna 2011 kokoonpano tarkistetaan tarpeen mukaan.	

Tausta	
	Tutkimus- ja innovaatiopolitiikka on nopeassa muutoksessa. Muutosten hallintaa varten tarvitaan erillistä yhteistä valmistelua ja pohdintaa, jossa otetaan huomioon myös kansainvälisessä tutkimusyhteistyössä tapahtuvat muutokset. 

Aiemmin hallinnonalalla toimi tutkimus- ja kehittämistoiminnan neuvottelukunta, joka hoiti hallinnonalan t&k –toiminnan koordinaatiota. Neuvottelukunnan työhön osallistuivat Kansaneläkelaitoksen ja Eläketurvakeskuksen tutkimusyksiköt sekä edustajat Valtion taloudellisesta tutkimuskeskuksesta (VATT:sta), Suomen Kuntaliitosta sekä Raha-automaattiyhdistyksestä (RAY). Neuvottelukunnan kansainvälisen tutkimusyhteistyön jaoston työhön osallistuivat lisäksi Suomen Akatemian ja Tekesin edustajat. Sittemmin tutkimuspolitiikan  koordinaatiota on hoidettu konsernin johtoryhmän piirissä, jossa kaikki tutkimusyksiköt eivät kuitenkaan ole osallisina. Tulossopimusmenettely on  hallinnonalan yksiköiden toiminnan ohjauksen pääväline. Tulossopimusta ei kuitenkaan laadita kaikkien edellä mainittujen osapuolten kanssa. Tulosopimusten laadinnan ja laajemman tutkimuspoliittisen kehittämistyön tueksi tarvitaan erillinen ohjelma, joka täsmentää ministeriön yleistä strategiaa tutkimuspolitiikan kysymyksissä. Suurten tutkimushankkeiden ja kansainvälisten hankkeiden valmistelussa on monia hallinnollisia ja taloudellisia seikkoja, joiden hallinta vaatii erityisosaamista. 

T&k –politiikan yhteydessä korostuvat henkiseen pääomaan, innovaatioihin, tutkimusinfrastruktuureihin sekä kansainväliseen taloudelliseen kilpailuun ja yhteistyöhön liittyvät näkökohdat.	

Tavoitteet	
	Koordinaatiotyöryhmä valmistelee ministeriön ja konsernin johtoryhmälle tutkimuspoliittisia linjausehdotuksia, joiden tavoitteena on huolehtia  
•	ministeriön strategisten tavoitteiden toteuttamisesta t&k&i –politiikassa ja näiden tavoitteiden huomioonottamisesta muussa valtioneuvoston toiminnassa,
•	hallinnonalan t&k&i –politiikan koordinaatiosta ja kehittämisestä, jotta voidaan varmistaa hallinnonalan omien toimien johdonmukaisuus ja yhteensovittaminen muiden hallinnonalojen toimiin, sekä
•	t&k&i -toiminnan rahoituksesta ja muusta tarvittavasta tukitoiminnasta.

Toiminnan johdonmukaisuuden varmistamiseksi laaditaan erillinen tutkimuspoliittinen ohjelma, joka konkretisoi ministeriön strategiaa ja linjaa tarvittavia ratkaisuja t&k&i –politiikassa ja tukee tulossopimusten laadintaa ja kehittämistä. Tutkimuspoliittisessa ohjelmassa otetaan huomioon myös, mitä kansainvälisessä tutkimuspolitiikassa tapahtuu ja mitä hallinnonalan tulisi tällä kentällä tehdä Suomen kansallisten sosiaali- ja terveyspoliittisten intressien turvaamiseksi.	

Tehtävä	
	Koordinaatiotyöryhmän tehtävänä on käsitellä ajankohtaisia tutkimusyhteistyön kysymyksiä ja t&k&i –toiminnan kehittämistarpeita sekä hallinnonalan kansainvälistä tutkimusyhteistyötä. Työryhmä voi huolehtia myös aiheeseen liittyvien työpajojen ja yhteistyökokousten ja koulutusten valmistelusta. Se valmistelee ehdotuksia t&k&i –toiminnasta ministeriölle ja konsernin johtoryhmälle. Sen tehtäviin  kuuluvat hallinnonalan tutkimuspolitiikan linjausten määrittely ja päivittäminen, hallinnonalan tutkimuspolitiikan rahoituksen koordinointi ja seuranta sekä tutkimuspolitiikan rakenteisiin ja muihin yleisiin edellytyksiin kuuluvien ehdotusten valmistelu, sektoritutkimusta, yleistä innovaatiopolitiikkaa, yhteisiä tutkimusohjelmia ja tutkimusyhteistyötä koskevien ehdotusten valmistelu, hankkeiden ennakointia, vaikuttavuutta ja arviointia koskevien ehdotusten valmistelu sekä kansainvälisen tutkimusyhteistyön koordinaatio.	

Organisointi	
		Puheenjohtaja Raimo Ikonen, osastopäällikkö, ylijohtaja, sosiaali- ja terveysministeriö 	
		Varapuheenjohtaja Päivi Sillanaukee, osastopäällikkö, ylijohtaja, sosiaali- ja terveysministeriö 	
		Jäsenet:	
		Kari Vinni, tutkimus- ja kehittämisjohtaja, sosiaali- ja terveysministeriö 	
		Marja-Liisa Parjanne, finanssineuvos, sosiaali- ja terveysministeriö 	
		Juha Teperi, ohjelmapäällikkö, sosiaali- ja terveysministeriö 	
		Erkki Yrjänheikki, johtaja, sosiaali- ja terveysministeriö 	
		Minna Liuttu, neuvotteleva virkamies, sosiaali- ja terveysministeriö 	
		Pentti Kananen, ylitarkastaja, sosiaali- ja terveysministeriö 	
		Marja Vaarama, ylijohtaja, Terveyden- ja hyvinvoinnin laitos 	
		Erkki Vartiainen, ylijohtaja, Terveyden- ja hyvinvoinnin laitos 	
		Mikko Härmä, osaamiskeskuksen johtaja, Työterveyslaitos 	
		Anna-Liisa Pasanen, osaamiskeskuksen johtaja, Työterveyslaitos 	
		Sisko Salomaa, tutkimusjohtaja, Säteilyturvakeskus 	
		Olli Kangas, osastopäällikkö, Kansaneläkelaitos 	
		Mikko Kautto, osastopäällikkö, Eläketurvakeskus 	
		Pekka Mykrä, kehittämispäällikkö, Raha-automaattiyhdistys 	
		Sihteeri Arto Koho, neuvotteleva virkamies, sosiaali- ja terveysministeriö 	

Kustannukset ja rahoitus	
	Työryhmän tulee työskennellä virka-aikana ilman korvausta. Työryhmän työskentelystä aiheutuvat menot maksetaan momentilta 33.01.01.	

	Kansliapäällikkö	Kari Välimäki	

	
	Johtaja	Riita Säntti	

JAKELU	
	Päätöksessä mainitut	

TIEDOKSI	
	STM/osastot ja erillisyksiköt (e)
STM/kirjaamo
STM/hare
Terveyden- ja hyvinvoinnin laitos
Säteilyturvakeskus
Työterveyslaitos
Kansaneläkelaitos
Eläketurvakeskus
Raha-automaattiyhdistys